Minden jog fenntartva!
A könyv bármely részének, vagy egészének közzététele a szerző engedélye nélkül szigorúan tilos!
A borító a Pixabay grafikája alapján készült.
A grafika szerzője: Clker-Free-Vector-Images
Korrektúra és szerkesztés: Ebergényi Viktória
ISBN: 978-615-6716-07-1
E-mail: ebergenyivicky@gmail.com
Honlapok: vickykonyv.gportal.hu
instagram.com/vickykonyv
facebook.com/VickyKonyv

Ebergényi Viktória:

CSAK CSÓK?

1.

Sosem tudtam fiúzni. A legjobb barátnőm, Csenge viszont mestere a dolognak. Én azonban nem. Már középiskolás vagyok, de még nem volt pasim, ami olykor meglehetősen frusztráló. Főleg, ha nyaggatnak miatta. "Az örök szingli Média" - mondják rólam az osztálytársaim. Főleg a lányok. Még Csenge is sokszor szekál azzal, hogy ideje nyeregbe pattanni, mintha már öreg lennék, vagy ilyesmi. Ilyenkor általában azt mondom, hogy majd, ha eljön az ideje, vagy pedig előtör belőlem az alacsony önbizalommal rendelkező énem, és azt mondom: Engem úgysem vesz észre senki. Na, azt hiszem, ez az énem olykor erősebb, mint bármelyik másik. Pedig van egy fiú, aki érdekel. Ő pedig nem más, mint Bálint. Ő is az osztálytársam. Mikor tavaly megkezdtük a középsulit, és először megláttam őt, olyasmit kezdtem érezni, mint a filmekben: pillangók a hasban, izzadó tenyér, meg hasonlók. Szóval, az összes nyálas cucc. Minden nap látom a suliban, de a